L 290/612
HR
Službeni list Europske unije
10.11.2022.
(b) sustav za naknadnu obradu NOx ugrađen u motore s kompresijskim paljenjem kao zasebna jedinica ili kao dio kombiniranog uređaja za kontrolu emisija; (c) dizelski oksidacijski katalizator (DOC) ugrađen u motore s kompresijskim paljenjem kao zasebna jedinica ili kao dio kombiniranog uređaja za kontrolu emisija.
3.3.5.2.
Samo za razinu 1A: Uređaji navedeni u stavku 3.3.5.1. ovog Priloga prate se i s obzirom na kvarove koji bi prouzročili preko­ račenje primjenjivih graničnih vrijednosti OBD-a utvrđenih u stavku 6.8.2. ovog Pravilnika.
3.4.
Svaki put kad se motor pokrene inicira se slijed dijagnostičkih provjera koji se mora barem jednom dovršiti ako su ispunjeni ispravni ispitni uvjeti.
Ispitni se uvjeti biraju tako da se svi dogode tijekom uobičajene vožnje, kako je predstavljena ispitivanjem tipa 1.
3.5.
Aktiviranje indikatora neispravnosti (MI)
3.5.1.
OBD mora imati indikator neispravnosti koji vozač može lako opaziti.
Indikator neispravnosti ne smije služiti ni za jednu drugu svrhu osim za upozoravanje vozača na pokretanje u nuždi, zadane načine rada s obzirom na emisije ili sigurnosni način rada zbog neispravnosti (limp-home).
Indikator neispravnosti mora biti vidljiv u svim razumnim uvjetima osvjetljenja.
Kad je aktivan, na njemu je prikazan simbol u skladu s normom ISO 2575.
Vozilo ne smije imati više od jednog općeg indikatora neispravnosti za probleme povezane s emisijama.
Dopušteni su zasebni posebni indikatori (npr. kočni sustav, vezanje sigurnosnog pojasa, tlak ulja itd.).
Za indikator neispravnosti zabranjeno je upotrebljavati crvenu boju.
3.5.2.
Za strategije u kojima je za aktiviranje indikatora neispravnosti potrebno više od dva ciklusa pretkondicio­ niranja proizvođač mora dati podatke i/ili tehničku procjenu kojima se primjereno dokazuje da sustav za praćenje detektira pogoršanje rada sastavnog dijela i djelotvorno i pravovremeno.
Ne prihvaćaju se strategije u kojima je za aktiviranje indikatora neispravnosti u prosjeku potrebno više od deset voznih ciklusa.
Indikator neispravnosti mora se aktivirati i svaki put kad se upravljanje motorom prebaci u trajni zadani način rada s obzirom na emisije zbog prekoračenja bilo koje granične vrijednosti OBD-a iz stavka 6.8.2. ovog Pravilnika ili zbog toga što OBD ne može ispuniti osnovne zahtjeve u pogledu praćenja navedene u stavku 3.3.3. ili 3.3.4. ovog Priloga.
Tijekom svakog razdoblja u kojem se zatajenje paljenja motora pojavljuje toliko često da će prema proizvođačevim specifikacijama vjerojatno prouzročiti oštećenje katalizatora, indikator neispravnosti mora posebno isticati upozorenje, npr. treperenjem.
MI se također mora aktivirati kad je prekidač motora u položaju uključeno prije pokretanja motora te se deaktivirati nakon početka rada motora ako dotad nije detektirana neispravnost.
3.6.
Bilježenje kodova kvarova
3.6.1.
OBD mora bilježiti privremene i potvrđene kodove kvarova sa stanjem sustava za kontrolu emisija.
Za identifikaciju pravilnog rada sustava za kontrolu emisija i onih sustava za kontrolu emisije za čije je potpuno ocjenjivanje potreban dulji rad vozila upotrebljavaju se zasebni kodovi stanja (kodovi spremnosti).
Ako je indikator neispravnosti aktiviran zbog pogoršanja ili neispravnosti ili trajnog zadanog načina rada s obzirom na emisije, mora se zapisati kod kvara kojim se identificira vrsta neispravnosti.
Kod kvara bilježi se i u slučajevima iz stavka 3.3.3.5. i stavka 3.3.4. podstavka (e) ovog Priloga.
3.6.2.
Udaljenost koju je vozilo prešlo dok je indikator neispravnosti bio aktiviran mora biti uvijek dostupna kroz serijsko sučelje na standardnom konektoru.
3.6.3.
U slučaju vozila s motorima s vanjskim izvorom paljenja, ako za bilježenje zatajenja paljenja u jednom cilindru i za bilježenje zatajenja paljenja u više cilindara služi različit kod kvara, nije potrebno identificirati pojedinačne cilindre koji su zatajili.
3.7.
Deaktiviranje indikatora neispravnosti
3.7.1.
Ako više nema zatajenja paljenja na razinama koje bi prema proizvođačevim specifikacijama mogle prou­ zročiti oštećenje katalizatora ili ako motor radi nakon što su uvjeti brzine i opterećenja promijenjeni tako da razina zatajenja neće prouzročiti oštećenje katalizatora, MI se može vratiti u prethodno radno stanje iz prvog voznog ciklusa u kojem je detektirana razina zatajenja paljenja i prebaciti u uobičajeno stanje aktivacije u sljedećim voznim ciklusima.
Ako se MI vrati u prethodno radno stanje, odgovarajući kodovi kvarova i pohranjene snimke stanja smiju se izbrisati.